CELEX: 62012TN0412
Language: et
Date: 2012-09-17 00:00:00
Title: Kohtuasi T-412/12: 17. septembri 2012 . aasta esitatud hagi — bpost versus komisjon

10.11.2012   
            
            
               ET
            
            
               Euroopa Liidu Teataja
            
            
               C 343/20
            
         17. septembri 2012. aasta esitatud hagi — bpost versus komisjon
   (Kohtuasi T-412/12)
   2012/C 343/34
   Kohtumenetluse keel: inglise
   
      Pooled
   
   
      Hageja: bpost (Brüssel Belgia) (esindaja: advokaat D. Geradin)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 25. jaanuari 2012. aasta otsuse, mis käsitleb meedet SA 14588 (C 20/09), mida Belgia on rakendanud äriühingu De Post — La Poste (praegu „bpost”) suhtes ja mis avaldati Euroopa Liidu Teatajas 29. juunil 2012 (ELT L 170, lk 1), artiklid 2,5, 6 ja 7;
            
         
               —
            
            
               Mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, mille kohaselt on rikutud ELTL artikli 106 lõiget ja artikli 107 lõikeid 1 ja 3, kuna komisjon järeldas vääralt, et bpost’i jaemüügikett ei ole üldist majandushuvi pakkuv teenus (Service of General Economic Interest, „SGEI”) ja et seega kujutas Belgia riigilt jaemüügiketi eest saadud hüvitis endast liigset hüvitamist.
            
         
               2.
            
            
               Teine väide, mille kohaselt rikkus komisjon ELTL artikli 106 lõiget 2 ja artikli 107 lõikeid 1 ja 3 ja tegi ilmse hindamisvea, kuna ta leidis vääralt, et jaemüügi kulusid, mis tekkisid seoses universaalteenuse osutamise kohustusega, ei saa sellise universaalteenuse reserveeritud sektori teenustest saadud kasumi arvutamisel arvesse võtta, mis ületab mõistliku müügikasumi.
            
         
               3.
            
            
               Kolmas väide, mille kohaselt rikkus komisjon ELTL artiklit 107 ja artikli 106 lõiget 2 ning rikub proportsionaalsuse ja võrdse kohtlemise põhimõtet, kuna leidis ekslikult, et postiteenustega mitte seotud üldist majandushuvi pakkuvad teenused tuleb tasaarveldada universaalteenuse reserveeritud sektori teenustega niivõrd kuivõrd need ületavad mõistliku müügikasumi.
            
         
               4.
            
            
               Neljas väide, mille kohaselt on rikutud ELTL artiklit 107 ja artikli 106 lõiget 2 ning tagasiulatuva jõu puudumise põhimõtet, kuna komisjon jättis täielikult bpost’i 1992-2005. aastate hüvitise edasi kandmata, et tasaarveldada bpost’i poolt aastatael 2006-2010 enamsaadud hüvitis.